Public procurement notice: Contract Notice
Published: 2016-09-30
Buyer: Litgrid AB
Country: LT
Contract type: Supplies
Procedure: Open procedure
CPV classification: 30200000 | 72000000 | 72267000: Software maintenance and repair services
Submission deadline: 2016-11-07
Award criteria: Lowest price

Technical requirements: Kompiuterinių darbo vietų nuoma ir nuomojamos bei perkančiosios organizacijos turimos kompiuterinės aparatinės įrangos bei programinės įrangos aptarnavimo bei priežiūros paslaugos.
Už įsipareigojimų nevykdymą ar netinkamą vykdymą, Pirkėjas turi teisę reikalauti 0,04 procento dydžio delspinigių nuo Sutarties kainos (be PVM) už kiekvieną uždelstą dieną.
Prekių ir Paslaugų kainą Pirkėjas sumokės per 30 dienų nuo mėnesio, per kurį buvo suteiktos Prekės ir Paslaugos, pabaigos ir PVM sąskaitos faktūros gavimo dienos.
1. Tiekėjas, kuris yra fizinis asmuo, arba Tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, ir buhalteris (buhalteriai) ar kitas (kiti) asmuo (asmenys), turintis (turintys) teisę surašyti ir pasirašyti Tiekėjo apskaitos dokumentus, turi neturėti neišnykusio ar nepanaikinto teistumo ir dėl Tiekėjo (juridinio asmens) per pastaruosius 5 (penkerius) metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą. Dėl Tiekėjo iš kitos valstybės nėra priimtas ir įsiteisėjęs apkaltinamasis teismo nuosprendis už 31.3.2004  Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus.
Teismo arba Informatikos ir ryšių departamento prie Lietuvos Respublikos vidaus reikalų ministerijos išduoto dokumento ar VĮ Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis, arba jiems tolygaus užsienio šalies kompetentingos institucijos išduoto dokumento, patvirtinančio, kad Tiekėjas neturi šiame punkte nurodytų pažeidimų, skaitmeninė kopija. Dokumentas turi būti išduotas ne anksčiau kaip prieš 60 (šešiasdešimt) dienų iki Pasiūlymų pateikimo galutinio termino dienos. Jei dokumentas išduotas anksčiau, tačiau jo galiojimo terminas ilgesnis nei Pasiūlymų pateikimo terminas, toks dokumentas yra priimtinas.
Vietoje nurodytų dokumentų užsienio šalies Tiekėjas gali pateikti kompetentingos užsienio institucijos pažymos, jei jos išduota pažyma patvirtina atitiktį nustatytiems reikalavimams, arba priesaikos ar oficialios deklaracijos, jei atitinkamoje šalyje neišduodamas minėtas dokumentas arba jis neapima visų keliamų klausimų, skaitmeninę kopiją.
2. Tiekėjas, kuris yra fizinis asmuo, arba tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, turi neturėti neišnykusio ar nepanaikinto teistumo už nusikalstamą bankrotą.
Pateikiami dokumentai: Išrašas iš teismo sprendimo arba Informatikos ir ryšių departamento prie Vidaus reikalų ministerijos arba atitinkamos užsienio šalies institucijos dokumentas, išduotas ne anksčiau kaip išduotas ne anksčiau kaip 60 dienų iki pasiūlymų pateikimo termino pabaigos Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas.
Pastaba: Ši nuostata taikoma tik fiziniam asmeniui. Jeigu tiekėjo, kuris yra juridinis asmuo, dalyvis, turintis balsų daugumą juridinio asmens dalyvių susirinkime, yra kitas juridinis asmuo, arba nei vienas juridinio asmens dalyvis neturi tokios balsų daugumos, tai toks tiekėjas neprivalo pateikti šiame punkte nurodytų dokumentų, tačiau turi patvirtinti, jog balsų daugumą turintis dalyvis yra juridinis asmuo arba kad paprastosios balsų daugumos neturi nei vienas akcininkas.
3. Tiekėjas yra įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje yra perkančioji organizacija, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 EUR.
1) Valstybinės mokesčių inspekcijos teritorinio skyriaus išduotų pažymų apie įsipareigojimų įvykdymą valstybei ar valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis, skaitmenines kopijas;
2) Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu, išduoto dokumento skaitmeninę kopiją, ar valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis, skaitmeninę kopiją.
Pastaba – 2 punkte nurodytus dokumentus pateikia tik Tiekėjas, kuris yra fizinis asmuo. Tiekėjas, kuris yra juridinis asmuo, neturi pateikti 2 punkte nurodytų dokumentų.
Kitos valstybės Tiekėjas, kuris yra fizinis arba juridinis asmuo, vietoje 1) ir 2) punktuose nurodytų dokumentų pateikia šalies, kurioje jis yra registruotas, kompetentingų valstybės institucijų išduotų pažymų skaitmenines kopijas.
Visi nurodyti dokumentai turi būti išduoti ne anksčiau kaip 60 dienų iki Pasiūlymų pateikimo termino pabaigos. Jei dokumentas išduotas anksčiau, tačiau jame nurodyta, kad jis galioja susipažinimo su elektroniniais pasiūlymais dieną, toks dokumentas jo galiojimo laikotarpiu yra priimtinas.